Формуляр за ЧАСТИЧНА ОЦЕНКА НА ВЪЗДЕЙСТВИЕТО

Приложете към формуляра допълнителна информация, доказваща оценката

Институция:

Община Трявна

1. Нормативен акт: Наредба за определяне и администриране на местните такси и цени на услуги на територията на община Трявна
2. Контакт за въпроси: Стела Пенчева Дата: 15.08.2018 г.

Телефон: 0897478107

Дефинира на проблема:

1. Кратко опишете проблема и причините за неговото възникване. Посочете аргументите, които оправдават нормативната промяна.

*Материята относно реда за престой и паркиране на пътни превозни средства на територията на населените места е уредена в Закона за движение по пътищата и правилника по неговото прилагане. Съгласно разпоредбите на чл.99 от Закона за движение по пътищата в населените места собственикът или администрацията, управляваща пътя, може да определи райони, пътища или части от пътища за зони за платено и безплатно паркиране в определени часове на денонощието. Местата за паркиране по ал. 1 се обозначават с пътни знаци, пътна маркировка и надписи, чрез които на водача се указват условията за паркиране. Общинският съвет определя цената за паркиране на местата по ал. 1, както и условията и реда за плащането й от водачите на специализираното звено на общината или на юридическото лице по чл. 13, ал. 1, т. 13 от Закона за обществените поръчки, на което е предоставено управлението на тези места, включително приема годишния инвестиционен план.*

*В действащата към момента Наредбата за определяне и администриране на местните такси и цени на услуги на територията на община Трявна е определена само годишна такса за ползване на общинска собственост - улични платна, паркинги и стоянки за паркиране и престояване – 130 лв. / 1 бр. Автомобил.*

*Към настоящия момент е определен един платен паркинг, намиращ се пред сградата на общинска администрация Трявна, който е отдаден под наем. Срокът на договора за наем е 12.09.2018 г., след което Община Трявна има намерение да стопанисва паркинга. В тази връзка прилагането на определената годишна такса е нецелесъобразно по отношение на водачи на автомобили, паркиращи за по-кратък период от време. Това налага определянето на почасови, седмични и месечни такси за паркиране за платения паркинг в централна градска част, които да бъдат регламентирани в наредбата и същата да бъде изменена и допълнена.*

2. Опишете какви са проблемите в приложението на съществуващото законодателство или възникналите обстоятелства, които налагат приемането на ново. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности/например съвместни инспекции между няколко органа и др./

*Съществуващата Наредба за определяне и администриране на местните такси и цени на услуги на територията на община Трявна, в която е определен размер на годишна такса за ползване на общинска собственост - улични платна, паркинги и стоянки за паркиране и престояване е неприложима по отношение на водачи, паркиращи за по-кратък период от време на определения и обозначен по съответния ред към момента един платен паркинг, намиращ се пред сградата на общинска администрация Трявна. До момента платеният паркинг е отдаван под наем, но тъй като след 12.09.2018г. Община Трявна има намерение да стопанисва паркинга, се налага определяне на почасови, седмични и месечни такси за паркиране по отношение на него.*

Посочете дали са изготвени последващи оценки на нормативния акт или анализи за изпълнението на политиката и какви са резултатите от тях?

*Не са изготвяни последващи оценки или анализи за изпълнението им.*

**Цели:**

Посочете целите, които си поставя нормативната промяна по конкретен и измерим начин и график за тяхното постигане. Съответстват ли целите на действащата стратегическа рамка?

*Целта на изменението на наредбата е да регламентира подлежащите на таксуване отделни видове паркиране, като за стоянки за таксита ще бъде запазена определената годишна такса, а за определените и обозначени по съответния ред платени паркинги – към момента единствено паркинг пред сградата на общинска администрация Трявна, ще се определят достъпни за водачите на автомобили почасови, седмични и месечни такси. По този начин ще се използват оптимално възможностите на общинската собственост и обособените паркоместа.*

**Идентифициране на заинтересованите страни:**

Посочете всички потенциални засегнати и заинтересовани страни, върху които предложението ще окаже пряко или косвено въздействие /бизнес в дадена област/всички предприемачи, неправителствени организации, граждани/техни представители, държавни органи, др./

**Преки заинтересовани страни:**

*Ползватели на места за паркиране на автомобили*

**Косвени заинтересовани страни:**

**Варианти на действие 1: „Приемане на промените в наредбата“**

*При този вариант ще бъдат осигурени:*

* *Съответствие с действащото законодателство,отстраняване на непълноти, защита на интереса на общината*

**Разходи:** Опишете качествено /при възможност – и количествено/ всички значими потенциални икономически, социални, екологични и други негативни въздействия за всеки един от вариантите, в т.ч разходи за идентифицираните заинтересовани страни в резултат на предприемане на действията. Пояснете кои разходи се очаква да бъдат второстепенни, и кои да са значими.

**Вариант за действие 1 „Приемане на наредбата“**

Разходите за заинтересованите страни са:

*Заплащане на такса за паркиране*

**Ползи:** Опишете качествено /при възможност – и количествено/ всички значими потенциални, икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.

**Ползите на заинтересованите страни са:**

**Вариант за действие 1 „Приемане на наредбата“:**

*Използване оптимално възможностите на общинската собственост и на обособените паркоместа и подобряване на организацията на движението, като гражданите ще заплащат по-нисък размер на такса от тази в момента.*

**Потенциални рискове***:*Посочете възможните рискове от приемането на нормативната промяна, включително възникване на съдебни спорове.

*Не са идентифицирани конкретни рискове при реализирането на Вариант 1 „Приемане на наредбата“*

**Административна тежест:**

* Ще се повиши
* Ще се намали
* **Х** Няма ефект по отношение на гражданите и бизнеса, за които ще остане единствено задължението да заплатят такса за паркиране.

**Въздействие върху микро, малки и средни предприятия:**

**Х** *Актът засяга пряко община Трявна*

*Актът не засяга община Трявна*

*Няма ефект*

**Проектът на нормативен акт изисква цялостна оценка на въздействието:**

*Да*

*Х Не*

**Обществени консултации:** Обобщете най- важните въпроси за обществените консултации, посочете индикативен график за тяхното провеждане и видовете консултационни процедури.

*В 1.: Подходящо ли е нивото на детайлизация за нормативен акт?*

*В 2.: Ясни ли са предложените разпоредби?*

*В 3.: Други предложения и коментари извън зададените в документа теми?*

**Анализ за съответствие с правото на Европейския съюз:**

*Предложените промени не противоречат на правото на Европейския съюз.*

Проектът за изменение и допълнение на наредбата ще бъде публикуван за 30 дни на страницата на община Трявна за изразяване на становища

*Подпис на отговорното лице:*

*Тел. 0897478107*

Тази оценка на въздействието аргументирано представя вероятните ефекти от предложеното действие

Име и длъжност : Стела Пенчева – юрисконсулт на община Трявна

15.08.2018 г.

Подпис…………………….